open-index/open-wikipedia-markdown huggingface dataset:
Brexit

**Bangsulnya Britania Raya matan Uni Eropa (UE)**, biasa disingkat **Brexit** (lakuran "***Br'''itain''" wan "***exit**'"), adalah panarikan diri Britania Raya matan Uni Eropa sabagai hasil matan referendum Brexit nang diadakan pada Kamis 23 Juni 2016, referendum Brexit ini diadakan gasan mamutusakan apakah Britania Raya harus maninggalakan kaanggotaannya atawa tatap tagabung dalam Uni Eropa. Referendum ini diumpati idabul 30 juta pemilih, nang bararti partisipasi total didalamnya mancapai 71,8% matan panduduk nang bisi hak ipi di Britania Raya, hasilnya saurang adalah 51,9% maipi'i gasan bangsul matan Uni Eropa wan 48,1% maipi'i gasan tatap tagabung lawan Uni Eropa.

## Jujuhutan
Andi-andi

**Andi-andi** adalah seni suara tradisional nang ba'asal matan Kalimantan Selatan. Kesenian ini hanya malibatkan para penyanyi binian wan kada diiringi alat musik dalam panampilannya. Andi-andi menggunakan nyanyian nang bakisah tentang kehidupan para raja di Kalimantan pada wayah dahulu kala. sudah lebih matan 20 tahun seni ini kada tabiasa dipentasakan secara tabuka hampay dianggap bilang punah.

## Rujukan
Duta Basa

**Duta Bahasa** adalah turai pamaipi'ian pigur ginarasi anum nang batugas gasan mangampanyi'akan wan manyusialisasi'akan pamakaian basa Indunisia nang baik wan bujur. Turai pamaipi'ian ngini batumat di tingkat parupinsi wan imbah ngitu dilanjutakan di tingkatan nasiunal. Bubuhan pasarta cagar dinilai matan kamahiran babasa Indunisia, wawasan kabangsaan, sampai aspik itika salawas ma'umpati parusis pamaipi'ian. Turai tahunan ngini disalanggara'akan idabul Kamantarian Pandidikan wan Kabudayaan Ripublik Indunisia matan 2006.

## Rujukan
Pamandangan dua gunung

**Pamandangan dua gunung** (istilah lain: *pamandangan gunung kambar, gunung kambar lagindaris*) adalah jua lukisan awam nang digambar idabuk kakanakan TK atawa SD di Indunisia. Lukisan ngini rancaknya manggambarakan dua gunung, kartak, pahumaan, wan matahari. Kakanakan Indunisia diparcaya pasti manggambar pamandangan ngini saban dibari tugas idabul guru gasan manggambar lawan tima bibas atawa pamandangan alam. Halian upjik gunung, pahumaan, kartak, wan matahari tadapat upjik-upjik lain nang mungkin maumpatinya dalam sabuting gambar kakanakan, kaya awan, rumah, batang, wan kumpai.

## Rujukan
Lok-lok

**Lok-lok** atawa **sate lok-lok** adalah makanan nang tadiri matan daging wan sayuran nang disurungakan lawan tutusuk sate. Lok-lok dipinandu sabagai jajanan jalanan di Malaysia, kaya di Penang wan Kuching. Magun damintu, lok-lok jua sutil dodapati di banyak kuta di Indonesia, kaya Malang, Batu wan Pontianak.

## Rujukan
Warna Malayu Riau

**Tiga warna** nang mamaparkan warna hijaw, kuning wan habang, marupakan kombinasi warna nang karacannya tadapat dalam pelbagai reka tatahan simbol nang digunakan idabul sesetengah organisasi utama gasan malambangakan bubuhan Melayu.

## Daptar Pustaka
* 
*
* 
* 
* 
* 
* 
*
Malayisasi

**Malayisasi** ( atawa *Melayuisasi* atawa lazimnya *Masuk Melayu*) adalah proses wayah bubuhan matan berbagai latar budaya wan etnis di Asia Tenggara Maritim mengadopsi identitas budaya Islam wan Melayu. Proses ini awalnya tajadi di semenanjung Melayu, Sumatra, wan Kalimantan jaman pra-modern wan cenderung disurung idabul penyebaran Islam sakakali pandirian kasultanan wan pos dagang Melayu di saluruh nusantara. Etnis Melayu dipinandu sabagai masyarakat padagang pasisir wan identitas budaya nang baragam. Identitas umum nang maikat masyarakat Melayu adalah bahasa Melayu, Islam, wan budayanya. Identitas sosio-kultural Melayu Muslim ini, nang mendominasi sampai zaman modern, tabentuk selama konsolidasi Kesultanan Melaka sabagai kagancangan regional pada abad ke-15. Malayisasi jua dipandang sebagai proses "pengajaran", tautama tahadap masyarakat suku non-Muslim Batak, Orang Asli, wan Dayak.

## Rujukan


## Daptar pustaka

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Kayu Tangi

**Kayu Tangi** atawa **Kajoe Tangi** atawa **Cagu-Tangie** atawa **Caytongee** atawa **Caytonge** atawa **Cotatengah** (Karang Tengah) atawa **Caytonja** adalah ngaran wadah nang manjadi lokasi ibu kota Kesultanan Banjar pada wayah Sultan Tahlilullah, nang wayahini manjadi bagian matan Kabupaten Banjar, Kalimantan Selatan. Keraton Pangeran Suria Angsa /Raja Kayu Tangi (Caytonge atawa Cotatengah) berjarak 80 mil matan muara sungai Banjar (sungai Barito). Rahatan istana Sultan Nagara (Pangeran Suria Negara) tadapat di Kuta Martapura (Metapoora) nang bajarak antangan 10 mil matan istana Raja Kayu Tangi. Istana Kayu Tangi baandak di biding sungai Banjarmasin (sungai Martapura) antangn 20 km ke arah timur matan tungkaran Tatas (wayahini Banjarmasin Tengah), pada tahun 1771 keraton dialhankan Martapura (lawan nngaran hanyar Bumi Kencana) antangan 18 km arah timur matan Kayu Tangi.

## Rujukan
Biro Kesusastraan Borneo

**Biro Kesusastraan Borneo** atawa ***Borneo Literature Bureau*** adalah penerbitan nang didiriakan idabul pamarintah kolonial Inggris pada 15 September 1958 di Kuching. Ampah matan didiriakannya penerbitan ini adalah gasan mafasilitasi industri perbukuan dalam basa Melayu, Tionghoa, Iban, Kadazan, Inggris, wan basa-basa dairah lainnya di wilayah Sabah wan Serawak. Produksi dibatumat dua tahun imbah pandiriannya, yeto 1960.

## Rujukan
Rumah adat Aceh

**Rumah Aceh** (Aksara Jawoë : **رومه عادة اچيه**) atawa nang labih dipinandui lawan ngaran "*Rumoh Aceh"* marupakan rumah adat matan suku Aceh. Rumah ini bertipe rumah panggung lawan 3 palih utama dan 1 palih tatawaran. Tiga palih utama matan rumah Aceh yeto *seuramoë keuë* (serambi dihadap), *seuramoë teungoh* (serambi dirahati) wan *seuramoë likôt* (serambi dudi). Sedangkan 1 palih tatawarannya yeto *rumoh dapu* (rumah padu). Hatap rumah bafungsi sabagai wadah panyimpanan pusaka kaluarga. 

pra=|ka|jmpl

## Rujukan
Tahmidullah II matan Banjar

**Pangeran Nata Dilaga** bagalar **Sulthan Tahmidillah** (babayanyanya **Tahhmid Illah II)** atawa **Panembahan Ratoe** atawa **Susunan Sultan Sulaiman Saidullah (ke-1)** atawa **Sunan Nata Alam** atawa **Panembahan Batoe ** adalah mangkubumi wan Wali Sultan Banjar sakitaran  tahun 1761-1801. atawa 1778-1808.
## Jujuhutan
Balai Seba

**Balai Seba** marupakan paséban agung nang baarti *tempat audiensi raja* atawa *balai penghadapan besar*, salah satu bangunan utama nang tadapat di dalam kompleks keraton Banjar Bumi Kencana nang didiriakan tahun 1780 idabul Panembahan Batuah awan bidas bidang 50 batis, panjang 120 batis wan pancaw 25 batis. Balai Seba andakannya di dihadap **Dalam Sirap** (= kedaton kadiaman Sultan barupa Rumah Bubungan Tinggi). Bangunan asli Balai Seba imbah lebor sahubungan awan lebornya Kompleks keraton Banjar ratusan tahun nang lalu.

## Rujukan
Vickynisasi

**Vickynisasi** atawa **Vickinisasi** adalah sabuah fenomena kabasaan nang baasal matan gaya babasa Vicky Prasetyo, saurang pambawa acara wan pelawak bakebangsaan Indonesia. Istilah ini digunakan gasan manunjuk panggunaan basa kambuhan Indonesia-Inggris wan papaduan kata-kata nang kada lazim. Fenomena kabasaan ini sempat populer pada tahun 2012 wan rami digunakan dalam dunia hiburan sabagai bagayaan.

## Rujukan
Keraton Banjar

**Keraton Banjar** adalah astana kanagaraan Kasultanan Banjar sawagai pusat pamarintahan. Ujar buku Hikayat Banjar, astana nang panambayan dibangun gasan Ampu Jatmika, nang dianggap tutuha raja-raja Banjar.

Hampay wayahini pintangan keraton wan tagas keraton Banjar kada kawa dipinandui lagi lawan juriatnya, marga kadada data nang langkap. Sawagai bakas nagara pangganalnya di bagian paksina pulau Borneo wayah baya kajayaannya, musti Kasultanan Banjar baisi pusat pamarintahan nang tabaik. Pungkala Keraton Banjar nang imbah punah, marga bakalahian wan bacakut duwa Walanda. 

Tacatat, astana ampun sultan baandakan di Kayutangi, di higa sungai Banjarmasin, nang dikikiraakan jaraknya 20 pal ampah timur matan Palabuhan Tatas. Wayah tahun 1771, astana dialih pulang ampah ka matahari hidup, kikira 18 pal matan Kayutangi ampah ka Martapura nang dingarani Bumi Kencana.

## Kumplik astana
Adapun kumplik bangunan astana bangaran *dalem sirap*. Di dalamnya ada bangunan inti nang jadi wadah bagana sultan wan kaluwarga sidin nang dingarani bubungan tinggi. Di mukanya, ada *[[Balai Seba|balai seba]]* nang dipakai gasan wadah batamuan Sultan duwa pambantunya. 

Di anggal muka astana ada gerbang gasan lawang masuk ka astana nang bangaran sungkul awan batulis. Lawang gerbang ngini bahias lawan baukir-ukir nang ada artinya saurang. Cuntuh hiasan di lawang ngini yaitu Kembang melor melayap lawan usir-usir nang artinya sipat kasucian sultan sawagai wakil Allah wan baharap sakira Allah mambari rajaki gasan sultan wan rakyatnya wayah bajaja. 

## Jujuhutan
Palanit kihit

**Palanit kihit** atawa **palanit kurcaci** atawa **palanit halus** (bahasa Inggris: *dwarf planet*) adalah sambatan gasan banda-banda langit nang mamutari matahari dalam Tata Surya nang sasuai lawan ciri-ciri barikut ngini:

* maurbit mangalilingi matahari
* Baisi massa nang cukup gasan baisi gravitasi sorang supaya kawa maurus takanan banda tegar (*rigid body*) sahingga benda angkasa tadi tu baisi bantuk ekuilibrium hidrostatik (bantuk nang parak bulat)
* balum "mambarsihkan lingkungan" (*clearing the neighborhood*; mangusungakan orbit supaya kada diandaki banda-banda angkasa nang baukuran lumayan ganal nang lainnya salain satelitnya sorang) di daerah parak orbitnya
* Lain satelit sabuting palanit atawa banda angkasa nonbintang lainnya

Kategori "palanit kihit" ngini diulab pas partamuan Persatuan Astronomi Internasional pas 24 Agustus 2006. Badasarakan definisi ngini, Pluto harus baubah statusnya dari palanit jadi palanit kihit karena Pluto balum magusungakan daerah di parak orbitnya (Sabuk Kuiper).

### Anggota
Barikut adalah daftar banda angkasa nang sudah dibari status "palanit kihit":

* Plutoid: Palanit kihit nang nang baisi orbit di daerah trans-Neptunus

## Lihat pula

* Planet

## Referensi
Mein Kampf

***Mein Kampf*** (Jerman "Parjuangan ulun") adalah buku nang diulah Adolf Hitler. Buku ngini ditulis Hitler pas lagi di dalam panjara (imbah *putsch* nang gagal, pas 1923). Dalam buku ngini, inya manggambarkan (bapandir kesah) pandangannya gasan Jerman masa kaina. Inya manggambarkan jua rencana masa kaina inya gaaan bangsa Yahudi. Pas inya naik manjadi panguasa, pas 1933, inya mawujudkan babarapa isi buku ngitu, nang ba'akibat timbulnya Holocaust. Buku ngini tarsadia bibas di kantor-kantor sipil haratan masa pemerintahan Nazi di Jerman.

Imbah PD II, buku ngiini dianggap ilegal gasan dijual di Jerman wan Austria

 [butuh rujukan]

.

## Tarjamahan Indunesia
Buku ngini sudah ditarjamahakan ke dalam bahasa Indonesia mamakai judul nang sama.
Susupan gunung

***Mimosa pigra***, nang dikanal sabagai **susupan gunung**, adalah spesies matan genus *[[Mimosa]]*, dalam kulawarga Fabaceae. Tanaman ngini asli Neotropics,  tetapi telah terdaftar sebagai salah satu dari 100 spesies invasif nang pamburuknya wan bantuknya padat, landap, baduri, kada tatambus, tautama di wilayah basah.

## Rujukan
IELTS

**International English Language Testing System** disingkat **IELTS** marupakan uji cuba keharatan be bahasa Inggris nang dilaksanaakan beimbai ulih Universitas Cambridge, British Council, wan IDP Education Australia. IELTS soranb digolongakan dalam dua macam modul ujian naitu Modul Umum wan Modul Akademis.

Sejak tahun 1989, IELTS diparcaya menjalan akan tes hagan maukur kaharatan babahasa Inggris. Tiap tahun, labih matan sajuta urang mamakai IELTS hagan masuk ka dunia nang babahasa Inggris. Tes nginih dilaksana akan di 120 negara.

## Referensi

## Lihati jua

* TOEFL

## Pranala luar

*  Official IELTS Web Site
*  Global Recognition System - search online for organizations recognizing IELTS 
*  More on IELTS Test Structure 
*  Cambridge Education Group
*  IELTS training Web Site 
*  Free IELTS downloads, advice and practice 
* Kursus IELTS Preparation Jakarta | goeducation
Sweter

**Sweter** (dibaca swètêr; bantuk kada baku: **switer**; bahasa Inggris Amirika *sweater;* Inggris Britania *jersey* atawa *jumper*) marupakan baju matan bahan nang tabal, dipakai pas wayah harinya dingin. Sweter kawa dipakai ulih urang tuha wan kakanakan kadada mamasalahakan binian atawa lakian. Bahanu sweter dipakai lawan baju kamija, kaus, blus, atawa, atasan nang lain, tagal kawa jua dipakai, langsung puruk haja. Sweter sacara tradisiunal diulah matan kain wol, tagal wayah ngini kawa diulah matan kain katun, sarat, wan sintentis, atawa nang mirip lawan kain nang tadi. Sweter di'apiki lawan ditapas atawa dibarasihakan pas karing, atawa mamakai gulungan pambarasih.

## Referensi
Ibnu Sina (pulitisi)

**Ibnu Sina**, S.Pi, M.Si (ranak di Puruk Cahu, Murung Raya, Kalimantan Tengah, 4 Januari 1975; umur 45 tahun

Adalah wali kuta Banjarmasin nang manjabat matan pariuda 2016 sampai 2021. Inya mangganti'akan wali kuta nang tadahulu, Muhidin, wan panjabat wali kuta H. M. Thamrin, imbah tapilih di Pilkada Banjarmasin 2015, wan bapasangan lawan wakil wali kuta Hermansyah. 

## Bahan acuan
Sahbirin Noor

H. **Sahbirin Noor**, S.Sos., M.H. () adalah Hubnur Kalimantan Selatan 2 masa, yakni 2016—2021 wan 2021—2024 marupakan Hubnur Kalimantan Salatan damini gasan masa gawian 2021–2024. Sidin dilantik jadi Hubnur Kalimantan Salatan lawan Wakil Hubnur Muhidin wayah tanggal 25 Agustus 2021 di Istana Nagara, Jakarta. 

## Riwayat Pandidikan

* MI TPI Budi Mulia Sei. Jingah Banjarmasin (1982)
* SMP Negeri 10 Banjarmasin (1985)
* SMA Negeri 5 Banjarmasin (1988)
* S1 UNIVERSITAS ISLAM KALIMANTAN MUHAMMAD ARSYAD AL BANJARI Banjarmasin (1995)
* S2 Universitas Putra Bangsa Surabaya (2005)

## Riwayat Jabatan

* Diriktur Utama PT. Jhonlin Sasangga Banua
* Gubernur Kalimantan Selatan (2016–2021)

## Riwayat Urganisasi

* Ketua DPD I Partai Golkar Kalsel (2017–)

## Riwayat Kasus

* Sahbirin sawat ditatap akan sabagai tarsangka imbah KPK melakuakan operasi tangkap tangan (OTT) gasan sejumlah urang di Kalimantan Selatan. Tutal ada tujuh urang yang ditatap akan KPK sabagai tarsangka imbah OTT tersebut.

## Jujuhutan
Literasi digital

**Literasi digital** marupakan pangetahuan wan kaharatan pas mamakai media digital, alat-alat kamunikasi, atawa jaringan dalam mancarii, meevaluasi, mamakai, maulah infurmasi, wan mamanfaatkannya sacara sihat, bijak, cardas, carmat, tapat, wan jua patuh hukum dalam rangka mambina komunikasi wan bapindaran saban hari.  Literasi digital jua marupakan kaharatan mamakai teknologi informasi wan komunikasi (TIK) hagan mekomunikasiakan kunten/infurmasi lawan mamakai kaharatan kognitif wan tiknikal.  Digital literasi labih candarung pada hal hal nang bahubungan lawan katarampilan tiknis wan fukus pada aspik kognitif wan sosial emosian di dunia wan lingkungan.  LIterasi digital marupakan rispun kita kapada parkambangan tiknulugi, bagaimana kita mamakai media hagan mandukung masyarakat dalam kamampuan mambaca sarta maningkatakan kainginan masyarakat supaya mambaca. 

Elemen esensial hagan mangambangkan literasi digital:  

        •    Kultural,   marupakan  pamahaman ragam kunteks pamakai  dunia digital;

        •    Kognitif, marupakan daya pikir dalam manilai kuntin;

        •    Konstruktif, marupakan reka ulah sasuatu nang harat wan aktual;

        •    Komunikatif, marupakan mamahami gawian jejaring wan kumunikasi di dunia digital;

        •    Kaparcayaan diri nang batanggung jawab;

        •    Kreatif, meulah nang hanyar pakai cara hanyar;

        •    Kritis dalam manyikapi kuntin; wan batanggungjawab sacara susial

Prinsip dasar pangambangan literasi digital:

# Pamahaman hagan meulah gagasan nang eksplisit wan implisit matan media
# Saling katargantungan antara media nang saikung lawan media nang lain
# Faktor susial manantuakan kabarhasilan jangka panjang media nang maulah ikusistim urganik hagan mancarii infurmasi, mambari infurmasi, menyimpani infurmasi wan ayungannya maulah baasa media itu sorang
# Kurasi atawa kaharatan hagan manilai sabuah infurmasi, supaya kawa di akses beasa.

Karangka literasi digital Indonesia:

# Proteksi (safeguard), naitu parlunya kasadaran lawan kasalamatan wan kanyamanan pamakai intirnit, naitu parlindungan data surang, kaamanan daring sarta privasi surang lawan layanan tiknulugi enkripsi sabagai salah satu sulusi nang disadiaakan.
# Hak-hak (right), naitu hak kabibasan baekspresi nang dilindungi, hak atas kakayaan intelektual, wan hak berserikat wan bakumpulan
# Pambardayaan (empowerment), naitu pembardayaan intirnit hagan mahasilakan karya pruduktif, jurnalisme warga, wan kawirausahaan sarta hal -hal nang bahubungan lawan etika infurmasi.
Marxisme–Leninisme

**Marxisme–Leninisme** marupakan ideologi pulitik nang dimiliki Partai Komunis Uni Soviet wan Komintern, wan buhan pendukungnya nang maanggap ideologi ngini basumber matan Marxisme wan Leninisme. Istilah ngini diulah oleh Josef Stalin wan manyabar luas di Uni Soviet imbah bukunya nang ditulis haratan tahun 1938 *[[Sejarah VKP(b). Kursus Singkat]]***,** nang jadi buku palajaran rasmi.

Tujuan matan Marxisme–Leninisme adalah pangambangan nagara ka dalam apa nang dikira sabagai negara susialis malalui kapamimpinan palupur revolusioner tardiri dari revolusioner "profesional", nang marupakan kalumpuk-kalumpuk kecil nang penting matan babuhan kelas pakarja nang datang ke kasadaran sosialis sabagai akibat dari dialektika perjuangan kelas. Negara sosialis, nang manurut Marxisme–Leninisme marupakan "kediktatoran proletariat", ta'utama atau secara eksklusif diatur oleh partai pelopor revolusioner lewat proses sentralisme demokrasi, nang digambarkan Lenin sabagai "karagaman dalam diskusi, kesatuan dalam aksi". lewat kabijakan ini, partai komunis (atawa nang satara) adalah lambaga politik tartinggi dalam kekuatan negara wan organisasi utama kemasyarakatan. Marxisme–Leninisme malihat adanya pasaingan antara babagai macam pihak, sabagai langkah nang kada efektif matan demokrasi sajati wan kada tapi managasakan bahwa, dalam sebuah masyarakat sosialis, pluralisme hanya maukur parpacahan wan disfungsi dalam masyarakat.

## Etimologi
### Sajarah

Dalam lima tahun imbah Vladimir Lenin maninggal pas tahun 1924, Stalin kawa mandapatakan kakuasaan di Uni Soviet. Menurut G. Lisichkin, Marxisme–Leninisme adalah sabuting ideologi nang tapisah nang dikompilasi ulih Stalin dalam bukunya "Pertanyaan matan Leninisme". Salawas pemerintahan Stalin di Uni Soviet, Marxisme–Leninisme disambat sabagai ideologi rasmi nagara.

Kadada kasapakatan nang pasti antara sajarawan mengenai apakah ya atau tidak bahwa Stalin benar-benar mengikuti prinsip-prinsip yang ditetapkan oleh Karl Marx wan Lenin. Pemaham Trotskyis khususnya parcaya bahwa Stalinisme batantangan sacara otentik lawan Marxisme wan Leninisme, wan buhannya pamulannya mamakai istilah "Bolshevik- Leninisme "gasan manggambarakan idiologi buhannya sorang matan kumunisme nang anti-Stalinis (nang kainanya anti-Maois). Komunis kiri manulak "Marxisme-Leninisme" sabagai arus anti-Marxis.

Istilah "Marxisme-Leninisme" rancak dipakai ulih buhannya nang parcaya bahwa warisan Lenin kawa dibawa ka muka ulih Joseph Stalin (Stalinis). Tapi jua dipakai sapalihan urang nang kada katuju aspek represif Stalinisme, nang kaya pendukung Nikita Khrushchev.

## Catatan Batis

## Pranala luar

* Definition at marxists.org
* ''Fundamentals of Marxism–Leninism'' Soviet textbook explaining Marxism–Leninism
* Leninist Ebooks
* Alexander Spirkin. Fundamentals of Philosophy . Translated from Russian by *Sergei Syrovatkin*. Moscow: Progress Publishers, 1990.
* Spirkin's textbook offers a systematic exposition of the foundations of dialectical and historical materialism. The book was awarded a prizeTemplat:Which at a competition of textbooks for students of higher educational establishments.
Batungkau

**Batungkau** adalah pamainan taradisiunal Indunisia nang balum dikatahuani sacara nahap asalnya, tagal kawa didapati di dairah lain lawan ngaran nang bamacam-macam nang kaya: sapalih wilayah Sumatera Barat lawan ngaran *Tengkak-tengkak* nang bamula matan kata *Tengkak* (pincang), *Ingkau* nang dalam basa Bengkulu ba'arti sapatu paring wan di Jawa Tengah nang mamakai ngaran *Jangkungan* nang bamula matan ngaran burung babatis panjang. *Egrang* saurang ba'asal matan basa Lampung nang ba'arti tarumpah  pancung (sandal landap) nang di'ulah matan paring bulat panjang. Batungkau marupa'akan Basa Banjar matan *Egrang*.

## Asal Ngaran
Batungkau ba'asal matan ngaran tungkau nang artinya tinggi. Jadi batungkau atawa bamain tungkau, adalah pamainan lawan cara bajalan maninggi'akan awak mamakai alat, wan alat ngitu sa'urang kawa disambat ngarannya tungkau. Pamainan ngini kawa jua disambat babatisan, marga alat nang dipakai gasan maninggi'akan awak nang kaya pangganti batis. Alat pamainan nang dingarani tungkau di'ulah urang matan batang paring nang badiamitir kikira 5 sintimitir wan panjang kikira 2 mitir.


## Nilai Budaya
Dalam pamainan batungkau tadapat bamamacam nilai-nilai budaya, nang kaya nilai pangsar dada (kerja keras) nang kawa dilihat dari sumangat bubuhan pamain batungkau nang harus tatap ba'usaha supaya kawa mangalahakan musuhnya. Nilai kacangkalan nang kawa dilihat matan parusis ma'ulah alat nang dipakai gasan bajalan nang mamarlu'akan kacangkalan wan katugulan supaya kawa saimbang wan nyaman dipakai gasan bajalan.

Nang pauncitan adalah nilai sapurtipitas nang kawa dilihat kada matan sikap bubuhan pamain nang kada culas rahatan bamain haja, tagal kawa jua manarima kakalahan lawan lapang dada. Marga biar kaya apa haja batungkau kada wastu sabuting pamainan gasan ma'isi masa puang lawan hal-hal nang pusitip gasan kakanakan atawa urang tuha.

## Galeri

Dancer on Stilts of Karawang Indonesia.jpg|Panari batungkau matan Karawang
Stilt walker on Avenue B in the East Village with doorman.JPG|Saikung pamain batungkau wan saikung panjaga lawang di New York City.
FacteurPaysdeBuch.jpg|Tukang pos nang mangirimakan surat sambil batungkau


## Catatan Batis
Datu Pantun

**Datu Pantun** marupakan saurang tokoh mistis nang bagana di *Alam Banjuran Purwa Sari*, alam pantheon nang kada kaliatan, tampat bagana para dewa kesenian rakyat. Datu Pantun diparcaya sabagai urang pertama nang sacara geneologis manjadi cikal bakal pantun di kalangan suku Banjar di Kalimantan Selatan.

## Rujukan

* Tajuddin Noor Ganie, 2006. Jatidiri Puisi Rakyat Etnis Banjar Berbentuk Peribahasa Berbentuk Puisi dalam Jatidiri Diri Puisi Rakyat Etnis Banjar di Kalsel, Penerbit Rumah Pustaka Folklor Banjar, Jalan Mayjen Soetoyo S, Gang Sepakat RT 13 Nomor 30, Banjarmasin, 70119

## Lihati jua

* Aruh Pantun
* Pamantunan
* Pantun Banjar
* Pulung Pantun
* Baturai Pantun
Datu Muning

**Datu** Muning marupakan salah sabuting kisah  menganai riwayat datuk (datu-datu) dalam masyarakat Banjar. Datu-datu dalam masyarakat Banjar digambarakan sabagai urang nang baisi kakuatan nang tinggi, kabal sanjata wan taat baagama. Kawa disambat datuk marupakan urang super. Salain itu datu rancak baik wan mangasihi lawan nang lain. Datu Muning digalari jua Datu Suban nang bailmu tinggi. Inya dapat ilmunya matan Kitab Laduni. Kisah menganai riwayat Datu Muning ni imbahnya mamalopori kisah-kisah riwayat para muridnya. Murid-muridnya naitu: Datu Tamongkar, Datu Marukat, Datu Niang Talib, Datu Sanggul, Datu Taruna Barikin, Datu Kalua, Datu Labi Diluman, Datu Harun, wan Datu Pujung. Kisahni mengisahakan kayaapa Datu Muning mandapatakan warisan barupa kitab ilmu agama. Isinya marupakan ilmu Kaesaan Tuhan nang paling tinggi. Kamudian ulih para panarusnya kitab itu disambat kitab Laduni. Hagan kawa menyarap ilmu matan kitab itu, Datu Muning malakukan semadi wan mempalajari dalam-dalam isi kitab nya.

## Rujukan
Datu Pamulutan

**Datu Pamulutan** marupakan saurang pangeran (bagalar Pangeran Kuning), ulama wan panyabar agama Islam di wilayah Pantai Batakan, kacamatan Panyipatan, Tanah Laut, Kalsel. Panyambatan galar Datu Pamulutan dikaranakan inya baisi kakatujuan manjabak burung lawan pulut (gatah). (*Memulut* (bahasa Banjar) marupakan berburu mamakai gatah, biasanya hagan mamulut unggas/burung).

Imbah Datu Pamulutan maninggal, inya diulahakan kubah supaya masyarakat nang parak sana kawa bajiarah wan mangingat jasanya kawadah masyarakat. Sampai ayungannya, pulau di mana inya badiam ayungannya dikanal lawan Pulau Datu atawa Pulau Datu Pamulutan.

Dalam riwayat, inya marupakan panguasa alam gaib di pulau tarsabut.

## Lihati Jua

* Pulau Datu

## Referensi
Pulau Datu

**Pulau Datu** (Pulau Datu Pamulutan) marupakan pulau kecil nang ada di parak Pantai Batakan, kacamatan Panyipatan, Tanah Laut, Kalsel. Dingarani pulau Datu karana di pulau nya ada kuburan saurang *datu* (sunan/penyabar agama islam), nang dikenal lawan ngaran Datu Pamulutan, nang dahulu beisi kakatujuan manjabak burung lawan pulut (gatah).

Pulau Datu bagana 7 mil di utara Tanjung Selatan.

sidin bisi murid nang raran gelarnya H. Syamsudin tapi raran bujurnya ujar habar Bamasara asli urang tanjung dewa. kuburan murid sidin sekubah wan datu, pas dihunjuran batis sidin.

datu maninggal tahun 1817, lalu murid sidin meninngal dalapan tahun habis tu. pulau datu tapisah jarak sakira 1,2-1,5 kilometer wan daratan.

wayahini kawa kasitu mamakai perahu ampun dingsanak-dingsanak di kampung situ.

## Catatan batis
Kalambu

**Kalambu** baguna gasan manjaga urang matan nyamuk, lalat, wan karangga nang lain tamasuk panyakit nang timbul marga karangga ngitu tadi, nang kaya malaria wan filariasis. Kalambu babantuk nang kaya sabuting widai tipis, tambus janak, wan jaring-jaring nang kawa manahan bamacam-macam karangga nang ma'igut atawa mahaur urang nang mamakainya. Jaring-jaringnya diulah nang kaya ngitu supaya karangga kada kawa masuk tagal udara kawa haja masuk. Kalambu kawa jua disambat lawan ngaran *bedcanopy*. Kalambu rancaknya dipakai nang kaya tinda gasan manukupi pangguringan. Supaya kawa baguna bujur-bujur, maka parlu dijaga supaya kadada lubang atawa calah gasan karangga masuk. Kalambu ada jua nang ba'isi karangka gasan manahan kalambunya sa'urang atawa rancaknya disambat urang wan ngaran *self dropping* *bedcanopy*.

Kalambu nang ditambahi insiktisida dikambangakan wayah tahun 1980 gasan pahaga'an malaria. Kalambu ngini ditambahi insiktisida piritruid atawa pirmitrin nang kawa mamati'i wan mahaga nyamuk. Sabuting panalitian nang digawi di Flores Timur manunjukakan bahua pamakaian kalambu nang ditambahi insiktisida pirmitrin 0,20 g/m2 kawa mangurangi kajadian malaria wan filariasis salawas 5 bulan pamakaian nang pamulaannya 25,70% jadi 21,95% gasan malaria mulai 4,20% ka 2,44% gasan filariasis.

## Pranala luar

* Technical information about woven wire and a mesh table 
* A charity project devoted to preventing malaria in Sierra Leone by the use of Long-Lasting Insecticidal Nets 

## Referensi
Mahalabiu

**Mahalabiu** marupakan salah satu bantuk sastra lisan Banjar barupa sambatan nang handap atau kesah nang nang kada tapi panjang, biasanya kada malabihi matan 15 kalimat, nang baisi panggayaan atawa tatangguhan. Mahalabiu biasanya maulah urang bapikir makna konotasi matan kesah tadi. Biar takadang baisi teka-teki, mahalabiu tatap kawa dibida'akan wancucupatian (teka-teki khas Banjar) nang labih tradisiunal/bahari. Bahasa Banjar nang dipakai dalam mahalabiu kada tapi tapangaruh lawan bahasa nang lain atawa basa Indunisia.

## Asal kata
Mahalabiu ditangguh ba'asal dari kata Halabiu, yakni ngaran sabuting kadamangan/distrik dari wilayah administratif Onderafdeeling Alabio wan Balangan pas waktu panjajahan Hindia Walanda. Kata Halabiu mandapat awalan ma- nang dalam basa Banjar artinya kurang labih baisi kalakuan nang kaya babuhan Halabiu. Ada jua Pandapat lain nang manyambat bahuwa mahalabiu baasal matan uujar *mahala* ‘tanggung’ wan *biu* (ngaran handap Halabiu) nang mun diartiakan jadi sambatan nang tanggung atawa balum tuntung nang maulah urang bapikir apa maksudnya.

## Cuntuh
"*Takuliling masigit kada taliat tikar sambahyang*."

Panjalasannya: Pamainan uujar nang bamakna ganda, yeto "tikar gasan sambahyang" wan "tikar nang manggawi sambahyang."

## Catatan batis
Sungai Kuin

**Sungai Kuin** atawa **Antasan Kuin** adalah sungai halus nang badapat di Banjarmasin, Kalimantan Selatan. Sungai Kuin marupakan sungai permanen yeto sungai nang jumlah banyunya relatip tatap sapanjang tahun. Sabagai prasarana transportasi, sungai dibidakan jadi jalur sungai halus wan jalur sungai ganal. Sungai Kuin marupakan jalur sungai halus nang mahubungkan sungai Barito (jalur angkutan laut) lawan sungai Martapura (jalur sungai ganal) nang mambalah kuta Banjarmasin. Sungai Kuin dilimpati ulih angkutan sungai nang barangkat matan Banjarmasin manuju kuta-kuta padalaman di Kalteng maupun Kalsel. Sungai Kuin, anak sungai Barito dahulu marupakan jalur pangangkutan getah. Amun sungai Barito dipakai sabagai jaringan utama pambuangan banyu rigat, kakanakan sungainya sabagai jaringan sekunder wan tertier, misalnya sungai Kuin. Anak sungai Kuin diantaranya sungai Jagabaya wan sungai Pangeran nang hanya kawa dilimpati jukung jukung halus. Aktipitas bubuhan antangan bahubungan lawan parairan wan kahidupan sungai sahingga banyak rumah dibangun di sapanjang sungai Kuin. Masjid Sultan Suriansyah maupun Komplek Makam Sultan Suriansyah baandak di biding sungai Kuin, masing-masing dilangkapi lawan darmaga halus wadah manambatkan perahu (kelotok).

## Galeri

Barakas:COLLECTIE TROPENMUSEUM Een ophaalbrug bij de ingang van het Kween kanaal bij Bandjermasin Zuid-Borneo TMnr 10007547.jpg|Jumbatan *ringkap* di sungai Kuin (wayahini kawasan Pasar Lama)
Barakas:COLLECTIE TROPENMUSEUM Gezicht over boten en vlotten met winkels in het Kween kanaal tussen de Barito en Martapura rivieren te Bandjermasin op Zuid-Borneo TMnr 60042547.jpg|Sungai Kuin di wayah Hindia Belanda
Barakas:COLLECTIE TROPENMUSEUM Riviergezicht met winkels op het water waar zonnehoeden worden verkocht Kween-Selatan Bandjermasin TMnr 60040617.jpg|Kuin Selatan ‎
Barakas:COLLECTIE TROPENMUSEUM Bevolking van Bandjermasin op Zuid-Borneo poseert bij een winkel langs de oever van het Kween kanaal tussen de Barito en Martapura rivieren TMnr 60042546.jpg|Jalan pakampungan di bidingan sungai Kuin


## Geografi
Sungai Kuin maalir di kecamatan Banjarmasin Utara.
Sungai Kuin panjangnya 3883,641 m wan lebarnya 90 m.

## Itihi jua
* Daftar sungai di Banjarmasin
* Daftar sungai di Kalimantan

## Jujuhutan
Hikayat Banjar

**Hikayat Banjar** adalah ngaran umum nang dipakai gasan menyambat kumpulan bamacam naskah-naskah tambo/babad sajarah Kasultanan Banjarmasin wan Karajaan Kotawaringin, Indonesia nang ditulis dalam aksara Arab-Melayu. Naskah-naskah ini nang kamudian dibari ngaran Hikayat Banjar tadiri matan Hikayat Banjar resensi I wan Hikayat Banjar resensi II. Hikayat Banjar resensi I diambil Carita Turunan Raja-raja Banjar wan Kotawaringin sarta naskah nang sarupa nang lainnya, pahadangan Hikayat Banjar resensi II diambil matan **Sejarah Lambung Mangkurat**, *Tutur Candi*, wan lain-lain.
Tanjungpura

**Karajaan Tanjungpura** atawa **Tanjompura** marupakan karajaan pantuhanya di Kalimantan Barat nang ujut matan abad ke-8. Karajaan ini maalami babarapa kali paalihan ibu kuta Karajaan, panambaiannya baandak di Negeri Baru (ngaran desa wayahini) Kabupaten Ketapang, kamudian alih di Sukadana (wayahini ibu kuta Kabupaten Kayong Utara) pada abad ke-14 M wan pada abad ke-15 M baubah ngarannya majadi Karajaan Matan, sajak Rajanya Sorgi (Giri Kesuma) baagama Islam. KarajaanTanjungpura majadi bukti bahuwa paradaban nagara *Tanah Kayong* imbah mayu maju pada wayah bahari. Tanjungpura tabiasa majadi prupinsi Karajaan Singhasari sabagai **Bakulapura**. Ngaran *bakula* baasal matan basa Sanskerta nang baarti tumbuhan tanjung (*Mimusops elengi*), sahingga imbah dimelayukan majadi Tanjungpura.
Tanah Kayong

**Tanah Kayong** adalah sambatan gasan Kabupaten Ketapang wan Kabupaten Kayong Utara nang marupakan salah satu kabupaten paling selatan Kalimantan Barat. Dairah ini sudah baisi paradaban tuha. Karajaan Tanjungpura nang marupakan karajaan pantuhanya di kalbar badiri di Ketapang. Buhannya baalih matan satu kuta ke kuta lainnya di kabupaten Ketapang ini. Ketapang dipinandui jua lawan sambatan sabagai "*tanah kayong*", lantaran banyak urang urang pintar wan urang sakti baasal matan sini. Sahingga dahulu urang bailmu aci baasal matan bumi Kayong.
Bandar Seri Begawan

**Bandar Seri Begawan** yaitu ibukuta nagara di Asia Tanggara, Brunai Darussalam.

## Geografi
Bandar Seri Begawan baandak di 4°53'25"N, 114°56'32"E, utara muara Sungai Brunei.

## Iklim
Bandar Seri Begawan baisi iklim tropis tanpa musim karing nang pasti. Kuta ini baisi tingkat kabaalan nang tinggi sapanjang tahun wan hanya baisi satu bulan nang karing wengan rata-rata curah hujan 120mm per tahun. Bulan Oktober hampay Desember marupakan bulan lawan curah hujan nang pancaw banar, lawan kabaalan dua hari tiap tiga harinya. Kaya layaknya kuta-kuta lawan iklim trupis, suhu rata-rata stabil sapanjang tahun, lawan suhu paningginya rata-rata macapai 32 c wan suhu tarandah rata-rata 23 

## Pranala luar

* Municipal Department Bandar Seri Begawan
Datu Pujung Amuntai

**Datu Pujung Amuntai,** dipinandui sabagai urang sakti wan tukuh masyarakat khususnya di wilayah Amuntai, Hulu Sungai Utara, Kalimantan Selatan. Inya hidup pas masa pamarintahan Pangeran Suryanata sampai pamarintahan Sultan Suriansyah. Salawas hidup jiwa wan awaknya di bariakan lawan karajaan

## Ngarab
Dalam salah sabuting riwayat dikisahakan, Datu Pujung Amuntai disabutakan bangaran asli *Aria Malangkan*.

## Kasaktian
Salain baisi awak nang ganal wan kakar, masyarakat Amuntai waktu bahari tahu jua bahwa Datu Pujung Amuntai baisi kasaktian. Nang kaya bukah laju, baluncat sangat jauh wan harat malipatgandaakan kakuatan.

## Kapribadian
Sadar lawan kalabihan yang inya baisi, sabagai pambarian Allah SWT nang patut disyukuri, Datu Pujung mamakainya hagan babuat baik lawan cara manulungi urang. Inya kada katuju manulak saban tugas nang di babanakan tarhadapnya, maskipun tugas nya sangat barat. Sabuting hal nang tagambar banar dalam si Dutu Pujung, adalah kacangkalannya dalam manuntut wan manyampurnakan ilmu.

## Tihang Masjid Suriansyah
Datu Pujungan Amuntai umpat mambantui dalam maulah Masjid Sultan Suriansyah. Sabuting hari Sultan Suriansyah mamarintahakan Datu Pujung hagan mancarii kayu ulin ampat batang hagan tiang masjid nang akan diulah di kuin. Imbah manarima tugas matan Sultan Suriansyah, Inya langsung manuju ka arah timur. Imbah sakian lawas, datang lah di Pagatan Pulau Laut. Sayangnya ulin nang dicari kada tadapat. Datu Pujung suah badiam lawas di PAgatan wan manjalin parsahabatan lawan Datu Mabrur.
Karana kada tadapat kayu ulin nang dimaksud, Datu Pujung kamudian manuju hulu Mahakam. Di daerah tarsabut ulin nang dicari tatamu, lalu di kapit di katiak, salanjutnya lawan ilmu bukah lajur, Datu Pujung mambawa kayu ulinnya ke kerajaan Banjar. Manampuh kurang labih 2 hari parjalanan matan hulu Mahakam ka Kuin, Datuju Pujung manjulung ulin kapada Sultan Suriansyah. Isuknya, dangan melibatakan saluruh masyarakat, di ulahlah masjidnya. Masjid tarsabut dipinandui lawan ngaran Masjid Sultan Suriansyah di Kuin Banjarmasin Kalimantan Selatan.

## Lihati jua

* Amuntai, Hulu Sungai Utara

## Referensi

## Pranala luar

* Datu di Kalimantan Selatan
* http://ceritarakyatnusantara.com/id/folklore/30-asal-mula-pulau-kambang}
* https://www.facebook.com/KumpulanCeritaRakyatBanjarmasin/posts/600915229923185}
* http://islambanjar.blogspot.com/2012/06/nomenklatur-tarikhmanakib-islam-banjar.html
* http://riise-aeza.blogspot.com/2013_10_01_archive.html
* http://reginatheyser.blogspot.com/2013/02/kisah-cerita-tentang-datu-pujung.html
Sultan

**Sultan** (bahasa Arab: سلطان, *sulṭān*) adalah galar dalam dunia Muslim nang dipakai gasan marujuk bamacam kadudukan nang baragam dalam sapanjang sajarah panggunaannya. Halian rancaknya, sultan dipakai gasan mangacu pada kupala monarki Muslim nang bakuasa atas sabuah nagara Islam.
Kompleks Makam Sultan Suriansyah

**Kompleks Makam Sultan Suriansyah** yatu sabuah kompleks pamakaman nang baandak di Kalurahan Kuin Utara, Kacamatan Banjarmasin Utara, Kuta Banjarmasin.

## Sultan Suriansyah
Sultan Suriansyah marupakan raja Karajaan Banjar panambaian nang bagama Islam. Sawayah halus ngarannya adalah Raden Samudera, imbah diangkat majadi raja ngarannya majadi Pangeran Samudera wan imbah mamaluk Islam ngarannya majadi Sultan Suriansyah. Galar lainnya yatu Panembahan atawa Susuhunan Batu Habang.

## Sajarah pamugaran Komplek Makam Sultan Suriansyah
Studi kalayakan dalam rangka pamugaran dilakukan ulih sabuah tim nang dipimpin Drs. Machi Suhadi lawan biaya matan Pruyek Pamugaran wan Pamaliharaan Paninggalan Sajarah wan Purbakala Kalimantan Selatan 1982/1983.

## Rujukan
Sungai Brunai

**Sungai Brunai** adalah sungai nang mangalir malalui Brunai hampay Taluk Brunai lawan arah aliran Timurlaut. Istana Nurul Iman wan ibu kuta Brunai Darussalam, Bandar Seri Begawan, baandak di biding sungai ini. Sungai Brunai adalah sungai pangganalnya pahandapnya di Brunai Darusalam. Wilayah parmukiman tradisiunal Brunai Darussalam, Kampung Ayer, baandak di sungai ini. Banyu matan sungai ini marupakan asal mata air jaranih gasan wilayah anggal barat nagara ini.

## Rujukan
Bukit Raya

**Bukit Raya** atawa **Gunung Raya** adalah sabuah gunung nang baandak di Kabupatin Katingan, Prupinsi Kalimantan Tangah. Gunung ngini adalah gunung paningginya di Kalimantan nang masuk dalam wilayah Indunisia. Kawasan anggal Bukit Raya jadi cagar alam, wan babiyaan lawan Cagar Alam Bukit Baka di Kalimantan Barat marupakan Taman Nasional Bukit Baka-Bukit Raya.
## Jujuhutan
Chai kue

**Chai kue** atawa **choi pan** marupakan hidangan Tionghoa asal Kalimantan Barat. Sapintas bantuknya hirip lawan pastel atawa kroket, tetapi paulahannya babida, amun pastel wan kroket harus disanga talabih dahulu, maka chai kue harus dikukus sabalum disajikan. Isi chai kue kawan barupa bangkuang, talas, atawa kucai. Kulit chai kue nang jajay taulah matan galapung baras lawan palangkap bawang basanga di atasnya. Di Medan, hidangan ini disambat chai pao nang diulang lawan cara disanga.

## Rujukan
Sabung ayam

**Manyabung ayam** adalah pamainan maadu talung ikung ayam di dalam sabuting kandang. Rancaknya ayam nang disabung sampai sasaikung bukah atawa kalah, bahkan sampai mati. Pamainan ngini rancaknya diumpati ulih pajudian nang balangsung kada jauh lawan kandang manyabung ayam.

Pamainan *manyabung [[Hayam|ayam]]* kawa jua disambat **balaga ayam**. Pamainan ngini sudah dimainakan mulai karajaan Demak. Di sasabuting kisah rayat, saikung pangiran bamain sabung ayam imbah ngitu tatamu lawan abahnya nang sudah mambuang umanya.

## Referensi

## Pranala luar

* ''Criminal Code'' of Canada — 447. prohibition on keeping a cockpit
* Should cockfighting be banned in Oklahoma? Nov. 26, 2002 
* Bill proposed to Ban Cockfighting in Louisiana by 2010
* Humane Society Cockfighting factsheet 
* Narrated pictorial on cockfighting in Bali, Indonesia 
* Cockfight in Istanbul
Pagunungan Schwaner

**Pagunungan Schwaner** adalah sabuting riritan pagunungan nang malibasi wilayah pabatasan antara prupinsi Kalimantan Barat lawan Kalimantan Tengah di Pulau Kalimantan, Indonesia. Pagunungan ini dibari ngaran Schwaner lantara baasal matan ngaran balakang saurang ahli kaalaman matan Jerman nang manjalajah Kalimantan matan Banjarmasin ke Pontianak, yeto Carl Schwaner. 

Titik paningginya pagunungan ini ada di sabuting gunung ngarannya Bukit Raya lawan katinggian 2.278 meter (7.474 batis).
Kaharingan

**Kaharingan** adalah kaparcayaan/agama asli suku Dayak di Kalimantan, wayah agama-agama ganal balum babuat ka Kalimantan.  Kaharingan artinya tumbuh atawa hidup, kaya dalam istilah *danum kaharingan* (banyu kahidupan). Kaharingan parcaya kapada Tuhan Yang Maha Esa (*Ranying Hatalla Langit*), dianut sacara turun temurun wan dihayati ulih masyarakat Dayak di Kalimantan. Lantara pamarintah Indonesia mawajibakan panduduk wan warga nagara gasak maanut salah satu agama nang diakui ulih pamarintah Republik Indonesia, matan 20 April 1980  Kaharingan dikalumpukakan sabagai salah satu cabang dalam agama Hindu (Hindu Kaharingan), nangkaya juwa Tollotang pada suku Bugis nang baisi pabiyaan dalam panggunaan sarana kahidupan dalam manggawi ritual gasan korban (sasaji) nang dalam agama Hindu disambat *Yadnya* nang imbah nitu manjadi Hindu Tollotang 

## Rujukan
Tajuddin Noor Ganie

**Tajuddin Noor Ganie** (TNG) (lahir di Banjarmasin, Kalimantan Selatan, 1 Juli 1958; umur 61 tahun) adalah sastrawan wan budayawan Indunisia nang bakunsintrasi pada budaya Banjar.

## Rujukan

* Eneste, Pamusuk. 2001. Buku Pintar Sastra Indonesia. Jakarta: Penerbit Buku Kompas, halaman 238
* Hasanuddin WS (Ed). 2007. Ensiklopedi Sastra Indonesia. Bandung: Penerbit Titian Ilmu. Cetakan II, halaman 784-785.
* Rampan, Korrie Layun. 2000. Leksikon Susastra Indonesia. Jakarta: Balai Puistaka, halaman 475
Kasihatan

**Kasihatan** adalah kaadaan sajahtara matan awak, jiwa, wan sosial nang mambisai satiap urang hidup produktif sacara sosial wan ekunumis. Pamaliharaan kasihatan adalah upaya panaggulangan wan pancagahan gangguan kasihatan nang mamarlukan pamariksaan, pangobatan wan/atawa parawatan tamasuk batianan, wan parsalinan.

## Rujukan
Kupi aranio

**Kupi aranio** adalah kupi istimiwa nang baasal matan tawiringan Pagunungan Meratus, Kabupatin Banjar, Kalimantan Selatan. Katinaran kupi aranio imbah tadangar sampai ka Kuta Martapura wan antangannya, tamasuk Banjarbaru. Tagal, pamintaan matan Kalimantan Tengah wan jua sampai Jakarta ada jua. Marga banyaknya pamintaan, pangusaha wan bubuhan tani kupi aranio tarasa lucut wan masih balum kawa mamasuk pamintaan pasar sahibaknya. Kupi Aranio masih balum mancapai satandar pasar wan balum kawa manambus pasar antarabangsa. Babarapa paguruan tinggi di Kalimantan Salatan batumat manggarap putinsi kupi aranio ngini, salah sabutingnya adalah UPT Kawirausahaan wan Inkubasi Bisnis, Uniparsitas Islam Kalimantan Muhammad Arsyad Albanjari.

Kupi robusta aranio kawa jua disambat kupi robunio. Kupi ngini dipinandui lawan arumnya nang gancang wan nyaman gasan lambung.

## Sajarah
Pakabunan nang mahasilakan kupi aranio sudah ada matan jaman panjajahan Walanda. Matan panjajahan ngitu jua, bibit kupi nang ditanam wan dibudidayaakan tatap baasal matan sumbar nang sama, jadi manimbulakan rasa kupi aranio nang has. Bapuluh-puluh tahun kabun kupi aranio dibiarakan kaitu haja, sampai ditumbuhi sabat samun. Tagal, hal ngitu baubah matan pamintaan kupi nang babanyak imbah budaya manginum kupi jadi makin rami.

## Rujukan
Pagunungan Meratus

**Meratus** yaitu kawasan pagunungan nang andakannya di tenggara Pulau Kalimantan lawan memanggal Prupinsi Kalimantan Salatan jadi dua. Pagunungan ini baisi panjang ± 600 km² matan arah barat daya-timur laut wan baliung ke arah utara sampai pabatasan prupinsi Kalimantan Tangah wan Kalimantan Timur. Titik paningginya di rangkaian Pagunungan Meratus ialah Gunung Halau-halau nang baisi katinggian 1.901 Mdpl.

## Geografi
Sacafa geografis kawasan Pagunungan ngini andakanya di antara 115°38’00" hingga 115°52’00" Bujur Timur wan 2°28’00" hingga 20°54’00" Lintang Salatan. Pagunungan Maratus mencakup lapan wilayah kabupatin di prupinsi Kalimantan Salatan, yaitu Hulu Sungai Utara, Hulu Sungai Tangah, Hulu Sungai Salatan, Tabalong, Tanah Laut,  Banjar,  Kotabaru wan Tapin. Di prupinsi Kalimantan Timur mencakup ampat wilayah yaitu Paser, Penajam Paser Utara, wan Kutai Barat hagian salatan. Mun di Prupinsi Kalimantan Tangah maliputi hagian halus Barito Utara wan Barito Timur.

## Flora wan fauna

Pagunungan ngini kawasan nang baisi hutan nang digolongakan jadi hutan pagunungan randah. Kawasan ngini baisi kaanekaragaman hayati nang tinggi wan sajumlah vegetasi dominan nang kaya Meranti Putih (*Shorea spp*), Meranti Habang (*Shorea spp*), Agathis (*Agathis spp*), Kanari (*Canarium dan Diculatum BI*), Nyatoh (*Palaquium spp*), Medang (*Litsea sp*), Durian (*Durio sp*), Gerunggang (*Crotoxylon arborescen BI*), Kempas (*Koompassia sp*), Belatung (*Quercus sp*). Sapanjang pagunungan ngini banyak kebun karet.

Fauna khas ada jua di pagunungan ngini nang kaya Warik Buntut Panjang, Rusa, Kijang, Kucing Hutan, Tupai Halus, bamacam parian Kodok, bamacam parian reptil, Tum-Tum, bamacam parian Kupu-Kupu wan Serangga, Iwak ular tropidolaemus spesies hanyar bagaris putih, garis habang wan garis hijau, Iguana Meratus, burung bejambul wan patuk panjang, kodok batanduk, kodok darah bintik, tokek belang, primata uwa-uwa putih, wan habang wan Maskot Kalimantan Salatan, Bakantan.

## Jujuhutan
Kencan amal

**Kencan amal** adalah salah satu cara panggalangan dana gasan amal nang dilakukan lawan mangencani urang nang bahakun mangamalakan dananya ke suatu lembaga amal. Cara panggalangan dana ini mayu umum dilakukan ulih para selebritas lawan malelangkan kasampatan bakencan lawan inya kepada para nang katujunya. Idris Elba, Harry Styles wan Liam Payne adalah babarapa selebritas nang tabiasa malakukan panggalangan dana jenis ini.

## Rujukan
Musium

**Musium** adalah institusi permanen, nirlaba, malayani kabutuhan publik, lawan sifat tabilak, lawan cara malakukan usaha pangoleksian, mangkonservasi, mariset, mangomunikasikan, wan mamamerakan banda baujut awan bubuhannya gasan kabutuhan studi, pandidikan, wan katujuan. Lantaran itu inya kawa manjadi bahan studi ulih kalangan akademis, dukumintasi kakhasan bubuhan tartantu, atawa juwa dukumintasi wan pamikiran imajinatif pada masa dapan. Matan tahun 1977, satiap tanggal 18 Mei diparingati sabagai *Hari Museum Internasional*.

## Rujukan
Syair Nyamuk wan Lalat

**Syair Nyamuk wan Lalat** adalah manuskrip babasa Melayu nang ditulis antangan 1870. Naskah ini dikumpulakan ulih Hermann Von de Wall sabalum tahun 1873. Naskah nang baasal matan Riau ini baisi sindiran tahadap saurang gadis nang kada handak dikawini ulih saurang pamuda nang lebih tinggi kadudukannya.

Naskah ini diterbitakan pulang ulih Jumsari Jusuf, Tuti Munawar, Retnadi Geria & Amin Fukri Hoesin (eds.), *Antologi Syair Simbolik dalam Sastra Indonesia Lama*, Jakarta: Proyek Pembangunan Media Kebudayaan, Departemen Pendidikan dan Kebudayaan, Republik Indonesia, 1978, part IX, pp.197-219.

Naskah aslinya disimpan di Perpustakaan Nasional Republik Indonesia, Jakarta. Naskah ini tadiri matan 4.898 uujar nang tadapat dalam 1.146 bait.

## Rujukan
Potogenik

**Potogenik** (matan basa Yunani φωτογενής *fotogenís*) adalah istilah gasan panampilan muha dan sikap awak nang manghasilakan potret nang maharay. Muha nang fotogenik kada serta-merta baarti sacara estetis proporsional. Muha potogenik kada labih marupakan muha nang tampak bagus wayah dipoto.

## Rujukan
Lembuswana

**Lembuswana** adalah binatang dalam mitulugi rakyat Kutai nang hidup matan jaman Karajaan Kutai. Lembuswana manjadi lambang Karajaan Kutai hingga Kasultanan Kutai Kartanegara. Hewan ini baisi semboyan *Tapak Leman Ganggayaksa*.

Lembuswana marupakan hewan nang disucikan karena lantaran tunggangan Dewa Batara Guru dalam maunjuk patuah wan patunjuknya. Lembuswana dicirikan sabagai bakupala singa, bamahkota (malambangakan kaparkasaan saurang raja nang dianggap panguasa wan mahkota adalah tanda kakuasaan raja nang dianggap kaya diwa), babelalai gajah (Leman artinya gajah, malambangakan diwa Ganesha sabagai diwa kapintaran), basayap garuda, wan basisik iwak.
Hudoq

**Hudoq** adalah samacam festival nang barupa tarian ungkapan syukur nang digalar ulih sub-etnis Dayak di prupinsi Kalimantan Timur. Hudoq adalah kesenian tarian nang mamakai topeng wan kostum, ulih sebab itu Hudoq tamasuk golongan kesenian barongan. Tarian ini marupakan representatif matan tokoh mitos atawa fantasi nang ngarannya sama, yeto Hudoq.

## Rujukan
Nyeser

**Nyeser** adalah upacara adat suku Dayak Taba nang dilaksanakan wayah padi imbah mulai manguning lawan ampahnya agar padi tahindar matan hama panyakit wan baampah gasan manulak pitu amot (hantu) nang aci maanu kahidupan manusia, tanaman wan tarnak. Nyeser biasanya dilakukan ulih bubuhan Dusun Manuk wan Dusun Syam, Desa Temiang Taba, Kacamatan Balai, Sanggau.
Musium Mulawarman

**Musium Mulawarman** adalah istana matan Kasultanan Kutai Kartanegara dibangun pada tahun 1963 sabagai pangganti Istana sabalumnya nang tabanam dan disiniskan pada tanggal 25 Nopember 1971 ulih Gubernur Abdoel Wahab Sjahranie, lalu disarahtarimakan lawan Departemen Pandidikan wan Kabudayaan tanggal 18 Pibuari 1976.

## Rujukan